От утре 24.3.2020 искат да пуснем молби за неплатен отпуск, под предлог че били необходими за кандидатстване за помощта от държава в размер на 60% от брутното възнаграждение. Та въпросът ми е, необходим ли е или ни мотаят,само и само да пуснем молби за неплатен отпуск. 




Неплатен отпуск
===============

 

Разпоредбата от Закона за мерките и действията по време на извънредно положение е следната – “по време на действието на този закон, но за срок не по-дълъг от три месеца, Националният осигурителен институт превежда 60 на сто от размера на осигурителния доход за месец януари 2020 г. за лица, осигурени по чл. 4, ал. 1, т. 1 от Кодекса за социално осигуряване от осигурители, отговарящи на критерии, определени с акт на Министерския съвет. Средствата се превеждат по банков път на съответния осигурител в срок до 5 работни дни въз основа на предоставена от Агенцията по заетостта писмена информация.”  

Няма изрично изискване в посочената разпоредба за неплатен отпуск на работниците.


Поздрави,  

адв. Николина Митова  

0898 303092


